**Фонд за двустранни взаимоотношения на програмно ниво**

1. **Бюджет:**

**75 000 евро**

Двустранният фонд е отворен за подаване на заявления за предварително одобрение/възстановяване на средства до издаването на решение за одобрение на проект или до изчерпване на средствата от фонда.

1. **Цел:**

Намирането на проектни партньори от страните - донори преди или по време на изготвянето на проектното предложение, укрепване на партньорски взаимоотношения, подписване на партньорски споразумения, обмяна на опит, споделяне и трансфер на знания, технологии, както и най-добрите практики между проектните изпълнители и партньорите.

**3.** **Допустими бенефициенти:**

Всички допустими кандидати за финансиране на проекти по Програма „Местно развитие, намаляване на бедността и подобрено включване на уязвими групи“, както и техните потенциални партньори. Заинтересованите лица трябва да подадат формуляр за предварително одобрение на средства. Финансирането по фонда за двустранни взаимоотношения ще се разглежда като допълнителен източник на финансиране, т.е. различен от бюджета на проекта. Поради ограничения финансов ресурс, в предлаганите дейности могат да вземат участие до трима представители от проектния изпълнител или неговите партньори от страна-донор (ако е приложимо).

**4. Допустимите разходи:**

Нощувки, дневни разходи, международен и вътрешен транспорт в приемащата страна, разходи за срещи с партньорите, съгласно приложимото законодателство.

**5.** **Необходими документи (на английски език):**

Предварително искане за одобрение на разходи с описание на дейностите, предварителна план-сметка и покана от страна на потенциален партньор. Крайният срок за подаване на исканията е две седмици преди стартиране на планираната дейност. Подписаното и сканирано искане за предварително одобрение трябва да бъде изпратено по електронна поща до следните адреси: tz.guerdjikova@mon.bg, m.teodorova@mon.bg, m.valova@mon.bg.

**6. Процент на гранта и максимална стойност:**

Процент на финансирането – **100%;**

Максималният размер на финансирането – пътни и дневни разходи, нощувки, вътрешен транспорт, разходи за срещи с партньорите – **до 3000 евро на човек.**

**7. Оценяване на заявленията:**

Дирекция "Външни европейски програми" (ВЕП) в Министерство на образованието и науката в качеството си на Програмен оператор (ПО) одобрява/не одобрява искането в рамките на 3 (три) работни дни след получаването му. ПО ще уведоми кандидата за решението си чрез електронно съобщение, подписано с електронен подпис.

**8. Проверка и възстановяване:**

След реализиране на визитата, проектният изпълнител попълва и подава формуляр Искане за възстановяване на средства по Фонда, заедно със заверени копия на реализираните разходи – фактури, бордни карти, самолетни билети, заповеди за командировка, отчети на командировката и др. ПО извършва проверка на разходите и изплаща средствата до 10 (десет) работни дни след одобрение на финансовите документи.